Lojban

O lojban (AFI /ˈloʒban/) é unha lingua construída, máis exactamente unha lingua lóxica, baseada na lóxica de primeira orde (lóxica de predicados) creada polo Logical Language Group en 1987.

O nome lojban é unha combinación de loj e ban, que son as formas curtas de logji (lóxica) e bangu (linguaxe) respectivamente. O lojban esta baseado, en parte, na lingua loglan, coa intención de facela máis completa, útil e libremente dispoñible. O lojban é unha linguaxe falada, usada para a comunicación entre persoas.

 Principais características 
O lojban comparte moitas das características e obxectivos do loglan, en particular: 
 A gramática está baseada na lóxica de predicados e é capaz de expresar con precisión as construcións lóxicas complexas.
 Non posúe irregularidades ou ambigüidades na súa escrita ou gramática, podendo ser facilmente analizado por un computador.
 Foi deseñado para ser o máis culturalmente neutral posible.
 É fácil de aprender e usar, comparado con outros idiomas artificiais.
 Mentres que o obxectivo inicial era investigar a hipótese de Sapir-Whorf, a comunidade do lojban ten obxectivos adicionais, tales como:
 Investigación xenérica sobre lingüística.
 Investigación en intelixencia artificial e comunicación con máquinas.
 Mellor interacción humana cos ordenadores, almacenamento de ontoloxías e tradución automática de linguas naturais.
 Uso do idioma para a educación.
 Creatividade persoal.

 Alfabeto e pronuncia 
Lojban usa o alfabeto latino (só 23 letras) e 3 caracteres especiais (´, , e .) que non son elementos de puntuación. O Lojban escríbese con minúsculas, as letras maiúscula úsanse para indicar acentuacións das palabras que escapan a norma. A pronuncia é a seguinte:

letraAFIa b c  ou  d e  ou f  ou g letraAFIi j  ou k l m n o letraAFIp r s t u v  ou x letraAFIy z  '  ou . , Indicador de quebra de silabas

 Exemplo 
ro remna cu se jinzi co zifre je simdu'i be le ry. nilselsi'a .e lei ry. selcru .i ry. se menli gi'e se sezmarde .i .ei jeseki'ubo ry. simyzu'e ta'i le tunba

Todos os seres humanos nacen libres e iguais en dignidade e en dereitos. Están dotados de razón e de conciencia, e deben comportarse fraternalmente os uns cos outros.

 Véxase tamén 

 Bibliografía 
 Cowan, John Woldemar. 1997. The Complete Lojban Language. Logical Language Group. Fairfax, Va. ISBN 0-9660283-0-9.

 Outros artigos 
 Wikipedia en lojban

 Ligazóns externas 
 Páxina oficial do lojban 


Lojban